Hvis jeg lige må komme med en indskut bemærkning til din sadel ( har selv haft en lammeskindssadel så ved hvad jeg taler om), så er den altså på ingen måde ideel til at ride dressur i. Hvis det er fordi "almindelige" sadler ikke kan ligge på din ellers meget smukke hoppe, så skulle du tage og prøve en anden form for bomløs sadel. Jeg rider i en Barefoot Arizona sadel, og den er altså meget bedre. Har desværre ikke noget billede af den på min præsentation hvor den er i aktion, men den er altså meget bedre at sidde korrekt i, end en lammeskindssadel. Den er en smule dyrere, men ikke meget, du kunne måske låne en, og se hvordan den er at ride i, og så derefter overveje om du skulle anskaffe dig en. Og ellers tror jeg måske jeg ville forsøge mig med en anden sadelmager...
Tak for jeres venlige vejledning. Havila: jeg ejer desværre ikke Nobi så vil nok ikke bare gå hen og sige til ejeren "køb en ny sadel" he
Ved ikke lige hvad der sket med billedet her er det igen.  
Nej, jeg synes det ligner det samme... Undskyld, men kan ikke se forskel 
Ja, jeg synes din opstilling er blevet bedre og stor ros til dine hænders placering   , men der mangler stadig en del med benenes placering, prøv fortsat at ride i lammeskindssadlen (når andet ikke lige er muligt), men uden bøjler, så du kan få strukket benene ud, og komme mere ned omkring hesten (selv om hun er temmelig rund, den lille dame   ) Og så pas på med at du ikke bare krøller Nobi helt sammen foran, lad hende hellere gå lidt foran lod, end som nu, bag lod.
Jeg ville også smide bøjlerne. Dels bliver dit sæde bedre, og dels er det ikke så farligt som at ride med bøjler i en lammesadel, der kan risikere at glide rundt  Jeg synes, du ser mere tjekket ud nu end du gjorde. Men du skal passe på at du ikke misbruger din nye sikkerhed i sadlen, så du trækker ponyens næse ind mod bringen med tøjlerne. Det er IKKE det, det handler om. Husk at du ikke skal sidde og trække i tøjlerne hele tiden, og husk at du ikke skal klemme med benene hele tiden. Kun klemme, når du vil mere frem, og kun trække, når du vil stoppe. Ellers skal din pony have fred - hvordan skal den ellers vide, at den gør det rigtigt? Din mor bliver jo heller ikke VED med at bede dig om at lave lektier, selvom du HAR lavet dem. Håndstillingen er bedre nu  Mvh Julie
(måske ikke det bedste billede som demonstration) Se denne hest... Den går op ad bakke. Dvs at rumpen er redet ind under den og den bruger sin krop fornuftigt.. Det er langt vigtigere at hesten bliver redet frem og ned end bare ned.. Glem hovedet på din hest, og koncentrer dig i stedet for at lave en masse øgninger, anholdninger- Halve parader. Overgange og en masse volter hvor du får din hest bøjet igennem. Hovedet kommer selv ned på plads når du rider rigtigt.. Hvad siger din ridelærer du skal gøre? Held og lykke med det... Mvh Kit
med din opstilling... , men faktisk sidder du pænest på andet sidste billede, og hvis bare bøjlerne havde været længere, så kunne du også få benene på plads. Jeg tror problemet er, at du sætter dig ned på bagdelen, og det skal du ikke. Hvis du forestiller dig, at hesten bliver taget væk under dig, så skal du lande på fødderne, du vil lande lige på måsen hver gang på disse billede. Stolesæde kommer af, at du ligner en, der sidder på en stol. Faktisk vil jeg mene, at du skal tage stigebøjlerne af for både dig selv og din hests skyld. Der er ikke noget, der forhindrer trykket fra din vægt i bøjlerne hen over hestens ryg, og du kommer til at sidde forkert, fordi de ringe, der sidder i den sadel, slet ikke er placeret hensigtsmæssigt. Man kan aldrig komme til at sidde korrekt i den sadel med stigebøjler på. Faktisk bør du også have et stødadsorberende underlag med rygsøjlefrihed på under sadlen. Så faktisk er din dårlige opstilling kun din skyld i det omfang, at du har sat stigebøjlerne på sadlen. Resten af den dårlige opstilling kommer af, at du ikke kan sidde anderledes. Din veninde sidder faktisk hen ad noget af det rigtige på det billede, hvor de står stille. Der har hun strukket benene rundt om hesten, men i travbilledet går det galt igen. Det er kun taget med for illustrationens skyld. Det med at trække benene op, kan nemt komme af usikkerhed. Det er lidt glat og lidt "farligt" at sidde deroppe på bar hestenryg. Og man mener uvilkårligt, at man sidder bedre fast på denne måde, men det gør man bare ikke... Så benene ned omkring hesten, og tilbage til den rette linie, og så kan du mærke, hvordan du kommer op at sidde, i stedet for at sidde på bagdelen. Og for eftertiden, så kald det dressur du laver for ridning på banen. Det er har jeg lært herinde. Jeg rider nemlig heller ikke dressur, for jeg er også i lammeskindssadel og så oveni købet bidløs, og så rider man ikke dressur... Med tanke på dit indlæg på træning, så skal du ikke begynde at tænke på samling, før end du selv sidder korrekt på hesten... Held og lykke fremover...
Bliver altså også lige nødt til at smide en bemærkning om, at han bare fordi en hest kan passe en lammeskindssadel, så er det ikke ens betydende med, at den kan være i en bomløs. Jeg har endnu ikke kunnet finde en bomløs, som Sedoj kunne være i. Typisk er de for lange, og så ligger de ikke ordentlig fortil. Enten klemmer de ned på manken, eller omkring skulderen. Jeg kan nok sagtens få lavet en sadel, der passer til Sedoj, men helt ærligt, så har jeg ikke 15-20.000 kr. at lægge i en sadel. Og jeg tror skam ikke, at en hest tager mere skade af at blive redet i en lammeskindssadel, end en bomsadel, der passer nogenlunde. Man må jo bare være opmærksom på de tegn hesten giver. Derudover er det sjældent at en bomløs sadel er ret meget bedre i placeringene af stigebøjlerne end en lammeskindssadel.
Nu kan jeg jo slet ikke hitte ud af, hvilke billeder der er gamle og hvilke der er nye... Om ikke andet, så kan jeg så sige, at der indimellem sker posititve ting i din ridning... Men alt det med bøjler ad osv. mener jeg nu stadig...
Jeg kunne genkende de fleste af billederne i den tråd du linkede til, så mon ikke, at de billleder er kommenteret rigeligt nu
bla. bla. bla. så giv dog plads til alle . pigen prøver squ da bare at komme videre! det kan godt være at deres ridning ligger et stykke under grundprincipperne,som jeg mener er la niveau! men det jo heller ikke alle der har lige let ved det, selvom de slider for det. og det har jeg indtrykket af at hun gør ! -i øvrigt en rigtig smuk pony, meget araber præget(: